Մատամ Թիւսo (թանգարան)

**Մատամ Թիւսօ** (), մոմէ արձաններու թանգարան, որ աշխարհի ամէնէն շատ այցելու ունեցող թանգարաններէն մէկն է։ Մատամ Թիւսոյի անունը կրող թանգարանը այսօր մասնաճիւղեր ունի աշխարհի աւելի քան 26 քաղաքներու մէջ:

Թանգարանին մէջ կը ցուցադրուին արքայական ընտանիքներու անդամներու, քաղաքական անձնաւորութիւններու, անուանի աստղերու, մարզիկներու եւ մինչեւ իսկ մարդասպաններու մոմէ արձանները:

## Ակնարկ
Մատամ Թիւսոյի թանգարանը հիմնուած է 1835-ին, Լոնտոնի Պէյքըր սթրիթի վրայ` Աննա Մարիա Թիւսոյին կողմէ:

Աննա Մարիա 16 տարեկանին քանդակած է իր առաջին մոմէ արձանը, որ կը մարմնաւորէր ֆրանսացի գրագէտ-փիլիսոփայ Ֆրանսուա Վոլթերը:

### Արձաններէն
Լոնտոնեան թագարանի մուտքին այցելուները կը դիմաւորէ Աննա Մարիա Թիւսօն: Ան իր անձնական մոմէ արձանին հեղինակն է: Զայն քանդակած է մահէն 8 տարի առաջ: Թիւսօ մահացած է 89 տարեկանին:

Թանգարանին ամէնէն խնդրայարոյց արձանը Ատոլֆ Հիթլերինն է: Անոր արձանը կը գտնուի թէ՛ Լոնտոնի, եւ թէ՛ Պերլինի թանգարաններուն մէջ: Գերմանացի բռնապետին արձանը միակն է, որ ապակեայ պաշտպանիչ շերտով փակուած է, քանի որ թանգարանի այցելուները պարբերաբար անոր վրայ իրեր կը նետէին, ոմանք ալ կը թքնէին արձանին վրայ:

Մայր Թերեզան մերժած է, որ զինք քանդակեն, քանի որ կը հաւատար, թէ իր կատարած գործը շատ աւելի կարեւոր է, քան իր մոմէ մարմնաւորումը:

4, 5 մեթր բարձրութեամբ «Տը ինքրետիպըլ Հաք»ի մոմեայ արձանը թանգարանին ամէնէն մեծն է, իսկ «Թինքըր Պէլ»ինը` ամէնէն փոքրը:

Ազնաւուրին մոմէ արձանը 2004-ին դրուած է «Մատամ Թիւսօ» թանգարանին մէջ:

### Աշխատակազմը
Թանգարանը աշխատակիցներու մեծ խմբակ մը ունի` վարսայարդարներ, դիմայարդարներ, նկարիչներ եւ այլ աշխատակիցներ։ Օրական կը ստուգուին արձանները, քերծուածքներ եւ գրեթէ օրական կը լուացուին մոմէ արձաններուն մազերը եւ կը թարմացուին շպարները։

### Արձանի Մը Պատրաստութիւնը
Միջին հաշուով մոմէ արձանի մը պատրաստութիւնը կ'ենթադրէ 4 ամսուան աշխատանք եւ կ'արժէ շուրջ 300 հազար տոլար:

Նկարիչները մօտաւորապէս 150 տարբեր չափեր կ'արձանագրեն բնորդէն: Կը նկարեն մարմինը շուրջ 80 անգամ, իսկ դէմքը՝ 100 անգամ: Մոմէ արձանները կը պատրաստուին բնորդին իսկական չափերէն 2 տոկոսով աւելի մեծ, քանի որ մոմը ժամանակի ընթացքին կը չորնայ, եւ բնականաբար արձանը կը փոքրանայ:

Մոմէ արձաններու մազայարդարումը կը պահանջէ 5 շաբթուան աշխատանք, քանի որ իւրաքանչիւր մազի թել առանձին կը տեղադրուի, իսկ իւրաքանչիւր գլխու վրայ միջին հաշուով կան 100 հազար մազի թելեր։  Արձանի մը պատրաստութեան համար թելեր կ'օգտագործուին արձաններու աչքերուն մէջի մազերակները պատրաստելու համար:

## Մատամ Թիւսոյի թանգարաններու գտնուած վայրերէն
մինի|Մատամ Թիւսոյին թանգարանը՝ Ամսթերտամ
### Ամերիկա
* Լոս Անճելըս
* Լաս Վեկաս
* Ուաշինկթըն
* Նիու Եորք
* Քանատա

### Եւրոպա
* Ամսթերտամ
* Պերլին
[մինի|Մադամ Տյուսոյի թանգարանը [Բեռլինում]]

* Փարիզ

* Վիեննա
* Լոնտոն
### [[Ասիա]]
* Պանքոք
* Հոնկոնք
* Շանհայ
* Թոքիօ

### Աւստրալիա
* Սիտնի

## Պատկերասրահ

Պատկեր:Sleepingbeautytussauds.jpg
Պատկեր:'Madame Tussaud' herself at 'Madame tussauds waxworks' in London.jpg
Պատկեր:Mohanda Karamchand Gandhi Wax Statue in Madame Tussauds London.jpg
Պատկեր:Alfred Hitchcock (Madame Tussauds).JPG
Պատկեր:The Beatles wax dummies.jpg
Պատկեր:Benny Hill (Madame Tussauds).JPG
Պատկեր:CharlesandCamila.jpg
Պատկեր:Charlie Chaplin in Madame Tussauds London.jpg
Պատկեր:Wax figures of Queen Elizabeth II and Prince Philip at Madame Tussauds London, 2008.jpg
Պատկեր:Religious leaders in Madame Tussauds London.jpg
Պատկեր:Princess Diana at Madame Tussaud's London - Flickr - skinnylawyer.jpg
Պատկեր:John Wayne (Madame Tussauds).JPG
Պատկեր:Olga Korbut at Madame Tussauds London.jpg
Պատկեր:Jack Sparrow - Johnny Depp (Madame Tussauds).JPG
Պատկեր:Madame Tussauds London - Keira Knightley.jpg
Պատկեր:Kylie Minogue-Wax.jpg
Պատկեր:Lady Gaga wax figure at Madame Tussauds in London.jpg
Պատկեր:Marilyn Monroe Wax Statue in Madame Tussauds London.jpg
Պատկեր:Marlon Brando - The Wild One (Madame Tussaud).JPG
Պատկեր:Nelson Mandela Wax Statue in Madame Tussauds London.jpg
Պատկեր:Pierce Brosnan (Madame Tussauds).jpg
Պատկեր:Sachin Ramesh Tendulkar Wax Statue in Madame Tussauds London.jpg
Պատկեր:Adolf Hitler Wax Statue in Madame Tussauds London.jpg
Պատկեր:Angelina Jolie Madame Tussauds London.jpg
Պատկեր:Spiderman.JPG
Պատկեր:Tommy Cooper Madame Tussauds.jpeg
Պատկեր:Madame Tussauds London - panoramio.jpg


## Ծանօթագրութիւններ


## Աղբիւրներ

* «Խօսնակ» պաբերաթերթ, Հեկտեմբեր, 2018, էջ 28։